Ylös, ulos ja piknikille - Boolit.fi
Boolit.fi - 2.7.2014
Kesän luonto ja leuto sää kutsuvat ulos aterioimaan. Säästä riippuen oloa voi virkistää tai lämmittää mukaan pullotetulla Vadelmasuukko-boolilla. Hellan ja viinilasin välissä -blogin Johanna Koskiranta on sovittanut pehmoisen piknikjuoman seuraksi maukkaan eväsmenun. On suunnitelmissa sitten romanttinen iltapala tai rento päiväpiknik, tämä herkkumenu booleineen ilahduttaa kesäpäivänä kummassakin tapauksessa.
Kesällä booli tuo helteeseen toivottua virkistystä. Kauniista ilmasta saa eniten irti nappaamalla valmiiksi pullotetun boolin ja makoisat eväät koriin mukaan ulkoiluretkelle. Päivä vierähtää rattoisasti luonnon helmassa, kun herkkuaterian on valmistanut ja pakannut mukaan jo ennalta.
Kuten juhannusmenun osalta kävi ilmi, hyvin suunniteltuna booli ja ruoka täydentävät toisiaan mainiosti. Alkoholipitoisuudeltaan korkeahko Vadelmasuukko toimii hyvin esimerkiksi piknikin jälkiruokajuomana suklaa-lakritsi-vaahtokarkkikeksien kera. Myös herkkuleipien piparjuuri taittaa boolin makeutta mukavasti.
Tomaatti-mansikka-vuohenjuustosalaatti
n. 70 g paahdettuja ja suolattuja cashewpähkinöitä
Halkaise mansikat ja tomaatit. Jaa vuohenjuusto pieniksi paloiksi.
Laita ainekset laakealle vadille ja lisää basilikanlehdet. Ripottele salaatin päälle hunaja ja cashewpähkinät.
Suklaa-lakritsi-vaahtokarkkikeksit
muutama vaahtokarkki pieninä paloina
Vatkaa voi ja fariinisokeri vaahdoksi (esimerkiksi yleiskoneella). Vatkaa joukkoon vaniljauute ja kananmuna.
Sekoita kaakaojauhe, vehnäjauhot ja leivinjauhe yhteen erillisessä kulhossa. Vatkaa jauhoseos hiljalleen voivaahdon joukkoon.
Kääntele rouhittu suklaa, lakritsipalat ja vaahtokarkkipalaset lopuksi taikinaan.
Nostele taikinasta leivinpaperille kekoja lusikalla.
Paista keksejä uunissa noin 12 minuuttia ja anna jähmettyä muutama minuutti. Nosta keksit jäähtymään ritilälle.
Kun kesäateria on valmiiksi pakattu mukaan, ei piknikillä tarvitse huolehtia muusta kuin luonnosta nauttimisesta. Vapaa-aikaa voi rennosti juhlistaa vadelmaisen lempeällä jälkiruokamaljalla.